# Kriterier for bedømmelse av muntlig eksamen GERSYK 4102

Ved bedømmelse blir det lagt vekt på:

##  Del 1. Kvalitet i muntlig presentasjon av en pasientcase (teller 2/3 av karakter)

* innsikt i emnet og svar på de tre oppgitte oppgavene knyttet til pasientcase
* relevant plan og begrunnelse for vurdering, behandling og prioritering med klart sentreringspunkt
* selvstendig tenkning
* saklig vurdering av de forhold som tas fram i muntlig prestasjon
* viser evne til å prioritere oppgaver innen realistiske rammer
* klar redegjørelse for synsmåter fra anerkjent relevant litteratur
* nøkkelideer og prinsipper danner grunnlaget for vurdering og oppsummering
* hjelpemidler; arbeidsnotater

##  Del 2. Diskusjon av en omfattende geriatrisk vurdering (OGV)

## (teller 1/3 av karakter)

Kandidaten skal skal fokusere på en utvalgt godkjent OGV og gjennom diskusjon med sensorene:

* Vise evne til å håndtere komplekse situasjoner (for eksempel: skrøpelighet, væske/ernæringsproblemer, utfordrende adferd, akutt endret helsetilstand, smerte, vold/overgrep, med mer)
* Vise vurderingsevne, beslutningsevne og forsvarlig ferdighetsnivå ved å iverksette tiltak basert på en systematisk og helhetlig forståelse i uavklarte situasjoner
* Vise evne til utfyllende vurderinger og begrunnelser
* Identifisere mestringsstøttende tiltak, miljøtiltak eller beroligende tiltak
* Beskrive et forslag til AGS plan
* Vise systematisk tenkning og analyse
* Vise evne til å drøfte etiske utfordringer overfor alvorlig syke og døende eldre, og ta hensyn til disse i tilrettelegging av tilpasset og sammenhengende helsehjelp i samhandling med den gamle og eventuelle pårørende
* Vise evne til et lett og smidig og presist språk i kommunikasjon med sensor
* Hjelpemidler; ingen

## Fastsetting av karakter

En totalvurdering av presentasjonens kvalitet skal ligge til grunn for fastsetting av karakter.

## Omfang

Tidsramme for del 1= 30 minutter og del 2= 20 minutter.

## Vurdering

Ved eksamen brukes bare karakterene "bestått"/"ikke bestått".